**Lysbilledforedrag om lokal hjælp til udviklingsarbejde i Afghanistan.**

Alle der er interesseret i at høre om opbygningen af et succesfuldt udviklingsprojekt er velkommen til et **Lysbilledforedrag om lokal frederikshavnsk genbrugshjælp til udviklingsarbejde i Herat i Afghanistan.**

Det er på lørdag d. 11. februar kl. 10 i Skolegade 8 i Frederikshavn.

**Vi**  byder på kaffe/te, rundstykker. Og herunder vil Sayed Olawi så vise lysbilleder fra sit powerpointshow som er lavet på baggrund af hans rejser på vegne af Frederikshavn Multietniske Forening til samarbejdsorganisationen i syd, OLAWI. Med udgangspunkt i lysbillederne vil Sayed fortælle om hvordan og hvorfor han rejser til Herat i Afghanistan for at hjælpe til med uddeling af genbrugsudstyr til skoler, børneinstitutioner, hospitaler, handicappede, kommunen og fængsler m.m. Og hvorfor det er blevet en succes

Herunder er der også lejlighed til at stille spørgsmål til Sayed og Zahra Olawi.

Mødet er indkaldt af Frederikshavn Multietniske Forening, som står for projektet, der er støttet af Genbrug til Syd. Efter mødet om Afghanistanprojektet afholder Frederikshavn Multietniske Forening generalforsamling. Interesserede i at være med til at støtte projektet og foreningen er velkomne til at indmelde sig forinden, skriver Sayed Olawi 53574065 og Arne Hansen mobil 30420818.